OpenLLM-France/wikimedia huggingface dataset:
# Volta a Toledo

La Volta a Toledo és una cursa ciclista per etapes que es disputa per les carreteres de Província de Toledo (Espanya). Té categoria amateur. Creada el 1969, el 2015 va celebrar la 50a edició.

## Palmarès

| Any | Guanyador | Segon | Tercer |
| 1966 | Enrique Cifuentes | | |
| 1967 | Agustín Tamames | | |
| 1968 | Manuel Sánchez | | |
| 1969 | José Antonio Pontón | Francisco Tomás | José Moreno Torres |
| 1970 | Félix González | | |
| 1971 | José Luis Viejo | | |
| 1972 | Jacques Marquette | | |
| 1973 | Stanisław Szozda | | |
| 1974 | Stanisław Szozda | | |
| 1975 | Jesús López Carril | | |
| 1976 | Bernardo Rey | | |
| 1977 | Anastasio Greciano | | |
| 1978 | Ángel Camarillo | | |
| 1979 | Ángel Ocaña | | |
| 1980 | Juan José Cubillo | | |
| 1981 | Jacques-Gérard Poirot | | |
| 1982 | Alexandre Averine | Ramazan Galaletdinov | Anatoli Txukànov |
| 1983 | Eugenio Herranz | Eduardo González Salvador | Guillermo Arenas |
| 1984 | José Fernando Pacheco | Álvaro Fernández | |
| 1985 | Jesús Cruz Martín | Mauro Ribeiro | Manuel Carrera |
| 1986 | José López Carrión | Clemencio Rodas | |
| 1987 | Gabriel Sabbiao | | |
| 1988 | Gonzalo Guirao | | |
| 1989 | Luis Barroso Gómez | José Luis Otero | |
| 1990 | José Luis de Santos | | |
| 1991 | David Plaza | Ramón García España | |
| 1992 | Linas Knistautas | José María Jiménez | Arvis Piziks |
| 1993 | Thierry Elissalde | Ángel Casero | |
| 1994 | Javier Pascual Llorente | José Luis Rebollo | |
| 1995 | Miguel Ángel Martín Perdiguero | Pablo Lastras | |
| 1996 | Carlos Golbano | Isaac Villanueva | David Cancela |
| 1997 | Anton Chantyr | | |
| 1998 | David Bernabéu | | |
| 1999 | Juan Antonio Flecha | David Muñoz | Claudio Faria |
| 2000 | Luis Fernando Poyatos | Daniel Fernández Díaz | José Manuel Maestre |
| 2001 | Rubén González De Castro | Patxi Ugarte | Julián Fernández Jumela |
| 2002 | Luis Pasamontes | Alexander Rotar | Javier Benítez |
| 2003 | Daniel Moreno | Jorge García Marín | Rodrigo García Rena |
| 2004 | Rodrigo García Rena | Francisco Javier Andújar | Jesús Pérez Priego |
| 2005 | Juan Carlos Fernández Mora | Diego Milán | Joaquín Sobrino |
| 2006 | Pablo Hernán Marcos | Joaquín Novoa | José Luis Ruiz Cubillo |
| 2007 | José Vicente Toribio | Daniel Sesma | José Luis Ruiz Cubillo |
| 2008 | Raúl García de Mateos | Álvaro García Caballero | Rubén Martínez Hernández |
| 2009 | Carlos Oyarzún | José Ángel Rodríguez | Yannick Marié |
| 2010 | Thomas Vaubourzeix | Evaldas Šiškevičius | Ramūnas Navardauskas |
| 2011 | Ibon Zugasti | Anthony Perez | Daniel Sánchez Cidoncha |
| 2012 | Diego Tamayo | Rubén Martínez González | Víctor Martín |
| 2013 | Edison Bravo | Aitor González Prieto | Sergio Miguez |
| 2014 | Pedro Merino | Antonio Pedrero | Mikel Bizkarra |
| 2015 | Mikel Aristi | Mikel Iturría | Roberto Mediero |
| 2016 | Gonzalo Serrano | Óscar González de Campo | Antonio Angulo |

## Referències

* ↑ «Historia». ciclo21.com. [Consulta: 6 maig 2016].

## Enllaços externs

* Palmarès a sitiodeciclismo.net
# Xiquets de Gràcia

* Aquest article tracta sobre la colla del segle XIX. Vegeu-ne altres significats a «Castellers de la Vila de Gràcia».
Els Xiquets de Gràcia van ser una colla castellera de Barcelona apareguda a Gràcia durant el darrer quart del segle xix. Apareixen també a les fonts com a "Xics de Barcelona", "Xiquets de Barcelona" o, simplement, "Xiquets de Valls". En moments puntuals va arribar a descarregar castells de set i el pilar de 5.

## Història

A principis de la dècada dels 80 del segle xix un grup de persones provinents del Camp de Tarragona instal·lats a Gràcia van començar a reunir-se per practicar els castells, activitat que en aquells moments no coneixia cap tradició més enllà de les comarques tarragonines i el Penedès.
Aquest petit grup de persones van realitzar la seva activitat amb diferents alts i baixos fins a principis de la Guerra Civil. Se'n coneixen poques dades, ja que sembla que mai van formar un nucli consolidat. Fins i tot el seu nom sembla no tenir cap significat oficial, ja que no apareixen en quasi cap font de l'època com a Xiquets de Gràcia; segurament es tractés del nom popular amb el qual se'ls coneixia, apel·latiu que ha aguantat el pas del temps entre els aficionats castellers. En la seva intermitent història en destaquen tres esdeveniments:
* La participació en el Diada de Sant Fèlix de l'any 1907, per la renúncia de la Colla Nova dels Xiquets de Valls.
* L'accident patit als anys 20 durant la Festa Major de Gràcia, quan un cavall desbocat va envestir els castellers quan realitzaven la seva activitat ocasionant diversos ferits.
* L'aparició en portada del diari ABC d'una fotografia dels Xiquets de Gràcia durant la Festa Major del 1934.

## Bibliografia

* Musons, Albert; Perelló, Quim; Ràfols, Jordi. Xiquets ahir, castellers per sempre: Vila de Gràcia (1876-2002). Barcelona: Taller d'Història de Gràcia, 2002 (La Font de l'atzavara).
* Ferrando i Romeu, Pere; Tarés i Martí, Joan. Els altres Xiquets de Valls: l'exemple de l'Espluga de Francolí. Valls: Cossetània, 2003, p. 101-104 (l'Acotxador). ISBN 84-96035-17-4.

## Enllaços externs

* A finals del segle xix comença a formar-se una colla castellera gracienca, Notícia apareguda a BTV
Colles castelleres desaparegudes (llista) :
Colles que van fer castells de nou :
Colles que van fer castells de vuit :
Colles que van fer castells de set :
Colles que van fer castells de sis :
Nota: Colles que van descarregar com a mínim un castell de la gamma corresponent. Les colles en cursiva indica que només el van carregar. :
# Xia Shuwen

Xia Shuwen (xinès: 夏叔文; pinyin: Xià Shūwén) fou un pintor xinès que va viure a finals de la dinastia Yuan i als inicis de la dinastia Ming. Es desconeixen les dates del seu naixement i de la seva mort. I de la seva vida se sap molt poc.

## Bibliografia

Existeixen dos textos dedicats a aquests artista amb el títol “Xia Shuwen” publicats per Bookvika Publishing i Betascript Publishing, respectivament (que, segons sembla contenen informació relacionada amb Wikipedia) i dels quals no s'han pogut contrastar el grau de confiança que es mereixen.

## Enllaços externs

* http://www.chinamuseums.com/liaoningm.htm Arxivat 2015-04-02 a Wayback Machine.
# Whitman (cràter)

Whitman és un cràter d'impacte en el planeta Mercuri de 64 km de diàmetre. Porta el nom del poeta estatunidenc Walt Whitman (1819-1892), i el seu nom va ser aprovat per la Unió Astronòmica Internacional el 1985.

## Referències

* ↑ «Whitman». Gazetteer of Planetary Nomenclature. United States Geological Survey, 14-10-2016. [Consulta: 12 juny 2017].

## Vegeu també

* Llista de cràters de Mercuri
# Whitney (Nebraska)

Whitney és una població dels Estats Units a l'estat de Nebraska. Segons el cens del 2000 tenia 87 habitants.

## Demografia

Segons el cens del 2000, Whitney tenia 87 habitants, 34 habitatges, i 24 famílies. La densitat de població era de 209,9 habitants per km².
Dels 34 habitatges en un 32,4% hi vivien nens de menys de 18 anys, en un 55,9% hi vivien parelles casades, en un 11,8% dones solteres, i en un 29,4% no eren unitats familiars. En el 17,6% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,92.
Per edats la població es repartia de la següent manera: un 28,7% tenia menys de 18 anys, un 4,6% entre 18 i 24, un 24,1% entre 25 i 44, un 24,1% de 45 a 60 i un 18,4% 65 anys o més.
L'edat mediana era de 39 anys. Per cada 100 dones de 18 o més anys hi havia 106,7 homes.
La renda mediana per habitatge era de 28.333 $ i la renda mediana per família de 20.625 $. Els homes tenien una renda mediana d'11.667 $ mentre que les dones 10.625 $. La renda per capita de la població era d'11.107 $. Aproximadament el 22,2% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitney». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Whitney». American Fact Finder. Oficina del Cens dels Estats Units, 12-01-2010.
# Xosseini (Krasnodar)

* Per a altres significats, vegeu «Xosseini».
Xosseini - Шоссейный (rus) és un possiólok del krai de Krasnodar, a Rússia. Es troba a les terres baixes de Kuban-Azov, a la vora del riu Kozlovka, a 6 km al sud-est de Tikhoretsk i a 126 km al nord-est de Krasnodar.
Pertany al possiólok de Parkovi.
# Wilaya (pel·lícula)

Wilaya (àrab: ولاية, Wilāya) és una pel·lícula espanyola escrita i dirigida pel director valencià Pedro Pérez Rosado, que es va estrenar el 2012. Va ser l'única pel·lícula espanyola seleccionada per a la secció Panorama del Festival Internacional de Cinema de Berlín 2012.

## Sinopsi

Fatimetu (Nadhira Mohamed) torna a la wilaya de Smara a l'enterrament de la seva mare, després de 16 anys vivint a Espanya. Allí es retroba amb el seu germà Jatri, qui espera el seu primer fill de la seva dona Aichetu, i amb la seva germana Hayat (Memona Mohamed).
Jatri li comunica que ha heretat la haima familiar i la cura de la seva germana. Fatimetu accepta a desgana l'última voluntat de la seva mare, encara que no sap bé com fer-se càrrec de la seva germana ja que amb prou feines pot cuidar de si mateixa.
Totes dues germanes lluiten per a adaptar-se a la nova situació. Fatimetu compra amb els seus estalvis un tot terreny usat i es converteix en la primera dona que treballa de conductora a la wilaya, Hayat serà la seva guia i acompanyant per a distribuir aliments en les diferents wilaya.
En les seves vides, a través del seu treball, es creuaran amb històries de la nova generació de saharauis: la de Said, abandonat pel seu pare que se'n va anar a Espanya i no ha tornat, la de la jove Amal que torna de Cuba a la wilaya per a casar-se amb el seu cosí per indicació dels seus pares.
Wilaya és la història de dues germanes que tornen a trobar-se, després de 16 anys separades per dues cultures molt diferents, i que hauran d'adaptar-se per a sobreviure i descobrir les seves pròpies identitats.

## Repartiment

* Nadhira Mohamed — Fatimetu
* Memona Mohamed — Hayat
* Aziza Brahim — Sdiga
* Ainina Sidagmet — Said
* Mohamed Mouloud — Jatri

## Nominacions i premis

La pel·lícula fou estrenada al Festival de Cinema d'Abu Dhabi, on va obtenir un premi especial a la millor actriu per Memona Mohamet. Va guanyar la Bisnaga de Plata del Festival de Màlaga a la millor banda sonora, el premi a la millor pel·lícula al Festival de Cinema Europeu i Egipci de Luxor i el premi cinema social als XXI Premis Turia.

## Referències

* ↑ Wilaya, al web del festival de Berlín
* ↑ Wilaya a Fotogramas
* ↑ «Premis del Festival d'Abu Dhabi 2011». Arxivat de l'original el 2020-11-03. [Consulta: 8 juny 2020].
* ↑ Las películas valencianas 'Kalimambo ' y 'Wilaya' logran premio en Málaga, Las Provicias, 29 d'abril de 2012
* ↑ 'Wilaya', premio a la mejor película en el festival de Cine Europeo y Egipcio de Luxor, Europa Press, 25 de setembre de 2012
* ↑ Guardonats als XXI Premis Turia al web de Cartelera Turia
# Wilbur Cush

Wilbur W. "Billy" Cush (10 de juny de 1928 - 28 de juliol de 1981) fou un futbolista nord-irlandès de la dècada de 1950.
Fou internacional amb la selecció d'Irlanda del Nord amb la qual participà en la Copa del Món de futbol de 1958. Pel que fa a clubs, defensà els colors de Glenavon F.C., Leeds United FC i Portadown F.C..

## Referències

* ↑ Jcd. «Billy Cush», 15-08-2006. [Consulta: 3 abril 2017].
* ↑ M. Brodie (ed.), Northern Ireland Soccer Yearbook 2009-2010, p. 102. Belfast:Ulster Tatler Publications
* ↑ Perfil a neilbrown.newcastlefans.com
* ↑ Perfil a nifootball.blogspot.com
# Wilberforce

* Per a altres significats, vegeu «William Wilberforce».
Wilberforce és una concentració de població designada pel cens dels Estats Units a l'estat d'Ohio. Segons el cens del 2000 tenia 1.579 habitants.

## Demografia

Segons el cens del 2000, Wilberforce tenia 1.579 habitants, 189 habitatges, i 133 famílies. La densitat de població era de 197,3 habitants/km².
Dels 189 habitatges en un 26,5% hi vivien nens de menys de 18 anys, en un 56,1% hi vivien parelles casades, en un 9% dones solteres, i en un 29,6% no eren unitats familiars. En el 28,6% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,14.
Per edats la població es repartia de la següent manera: un 7,8% tenia menys de 18 anys, un 69,5% entre 18 i 24, un 9,4% entre 25 i 44, un 7,4% de 45 a 60 i un 5,9% 65 anys o més.
L'edat mediana era de 21 anys. Per cada 100 dones de 18 o més anys hi havia 89,8 homes.
La renda mediana per habitatge era de 31.641 $ i la renda mediana per família de 39.038 $. Els homes tenien una renda mediana de 4.706 $ mentre que les dones 23.906 $. La renda per capita de la població era de 10.483 $. Cap de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilberforce». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Wilberforce». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Władysław Szpilman

Władysław Szpilman (Sosnowiec, 5 de desembre de 1911 - Varsòvia, 6 de juliol de 2000) fou un pianista i compositor jueu polonès.
Szpilman va estudiar piano a les acadèmies de música de Berlín i Varsòvia. Es va convertir en un intèrpret popular a la ràdio polonesa i en concerts. Confinat dins del gueto de Varsòvia després de la invasió alemanya de Polònia, Szpilman va passar dos anys amagat. Cap al final de la seva ocultació, va ser ajudat per Wilm Hosenfeld, un oficial alemany que detestava les polítiques nazis. Després de la Segona Guerra Mundial, Szpilman va reprendre la seva carrera a la ràdio polonesa. Szpilman va ser un compositor prolífic; la seva obra incloïa centenars de cançons i moltes peces orquestrals. Szpilman és conegut per ser el protagonista de la pel·lícula de Roman Polanski El pianista, basada en el llibre de memòries del mateix títol que publicà el 1946, i on explica com va poder sobreviure a la destrucció del Gueto de Varsòvia i a l'Holocaust.

## Referències

* ↑ Pelegrín, José M. García. «Hosenfeld, el oficial que salvó la vida al “pianista”» (en castellà), 26-08-2022. [Consulta: 1r setembre 2022].
# XSL

XSL (és l'acrònim d'Extensible Stylesheet Language, expressió anglesa traduïble com "llenguatge extensible de fulles d'estil") és una família de llenguatges basats en l'estàndard XML que permet descriure com la informació continguda en un document XML qualsevol ha de ser transformada o formatada per a la seva presentació en un mitjà específic.
Aquesta família està formada per tres llenguatges:
Aquestes tres especificacions són recomanacions oficials del W3C.
En el 2005 ja són suportades per alguns navegadors, per exemple mozilla o Internet Explorer, encara que, en el seu lloc, es poden usar les CSS que són 100% compatibles encara que amb una codificació diferent.
# Xúgovitsi

Xúgovitsi (en rus: Шуговицы) és un poble de l'óblast de Leningrad, a Rússia, que el 2017 tenia 41 habitants.

## Història

Al mapa d'Ingria d'A.I Bergenheim, compilat a partir de materials suecs de 1676, s'indiquen la casa pairal de Solowits Hoff i el poble de Solowitsgorka. Al "Mapa general de la província d'Ingria" suec de 1704 hi ha el poble de Sulgowitz. Està designat com el poble de Solgovitsy al "Dibuix geogràfic de la terra d'Izhora" d'Adrian Schonbeck de 1705.
A continuació, al mapa de la província de Sant Petersburg de F. F. Schubert el 1834 com el poble de Shugovitsy. Al costat del poble hi ha la mansió Derfelden.

## Referències

* ↑ «АДМИНИСТРАТИВНО- ТЕРРИТОРИАЛЬНОЕ ДЕЛЕНИЕ ЛЕНИНГРАДСКОЙ ОБЛАСТИ» (Pdf) (en rus). [Consulta: 2 juny 2024].
* ↑ ««Карта Ингерманландии: Ивангорода, Яма, Копорья, Нотеборга», по материалам 1676 г.». Arxivat de l'original el 2013-06-01. [Consulta: 12 setembre 2013].
* ↑ ««Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.». Arxivat de l'original el 2019-07-14. [Consulta: 12 setembre 2013].
* ↑ ««Географический чертёж над Ижорскою землей со своими городами» Адриана Шонбека 1705 г.». Arxivat de l'original el 2013-09-21. [Consulta: 12 setembre 2013].
* ↑ «Топографическая карта Санкт-Петербургской губернии. 5-и верстка. Шуберт. 1834 г.». Arxivat de l'original el 2015-06-26. [Consulta: 12 setembre 2013].
# Xúlguino (Perm)

* Per a altres significats, vegeu «Xúlguino».
Xúlguino (en rus: Шульгино) és un poble del krai de Perm, a Rússia, que en el cens del 2010 tenia 65 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Yuka Morii

Yuka Morii (en japonés: 森井 ユカ,もりい ユカ, 森井由佳; Tama, Tòquio, 1965) és una escultora japonesa, dissenyadora de personatges i especialitzada en figures d'argila.
A més de realitzar il·lustracions tridimensionals i dissenys de personatges amb argila de resina, és professora a temps parcial a l'Escola de Disseny de Kuwasawa.
És coneguda per les seues il·lustracions de Pokémon TCG, i pels dissenys relacionats amb els Yōkai, realitzant-ne diverses exposicions. També ha publicat llibres sobre supermercats. El seu marit és un il·lustrador, Mori Ikusuo.

## Referències

* 1 2 遠見 (revista) (en xinès). 遠見雜誌社, 2007, p. 253-258. «[...]森井由佳(Yuka Morii) ,東京土生土長,立體造型插畫家、著名黏土創作家。[...]»
* 1 2 Lehecka, Eddie. «Sculpting Imagination - Interview with Pokémon Trading Card Game Artist Yuka Morii». Otaquest, 09-02-2021. [Consulta: 8 juny 2022].
* ↑ «代官山で立体造形作家・森井ユカさん個展「ニッポン妖怪録」». [Consulta: 8 juny 2022].
* ↑ 林凡瑜. 手繪旅行日和 (en xinès (Taiwan)). 啟動文化, 2015-11-17. ISBN 978-986-90555-3-6.
# Yannick Maden

Yannick Maden (Stuttgart, 28 d'octubre de 1989) és un tennista professional alemany. Es va graduar a la Clemson University, on va jugar a l'equip de tennis d'allí fins que va formar part del circuit professional.

## Trajectòria
### Individual

| Torneig | 2013 | 2014 | 2015 | 2016 | 2017 | 2018 | 2019 | 2020 | Títols | V – D |
| Open d'Austràlia | A | A | A | A | A | A | Q1 | Q2 | 0 / 0 | 0 – 0 |
| Roland Garros | A | A | A | A | A | Q1 | 2R | | 0 / 1 | 1 – 1 |
| Wimbledon | A | A | A | A | Q1 | 1R | Q1 | | 0 / 1 | 0 – 1 |
| US Open | A | A | A | A | Q1 | 1R | Q1 | | 0 / 1 | 0 – 1 |
| Total Victòries−Derrotes | 0−0 | 0−0 | 0−0 | 0−1 | 1−1 | 5−8 | 3−6 | | 9 – 17 | 9 – 17 |
| Rànquing a final d'any | 704 | 447 | 654 | 272 | 147 | 126 | 126 | | | |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; |||||||||||

## Enllaços externs

* Yannick Maden a l'ATP (anglès)
* Yannick Maden al web de la Federació Internacional de Tennis (anglès)
# Yoko eta lagunak

Yoko eta lagunak (Yoko i els seus amics) és una pel·lícula d'animació espanyola infantil dirigida per Iñigo Berasategui, Juanjo Elordi i Rixat Gilmetdinov, amb guió d'Edorta Barruetabeña i produïda per Yokoren Kluba Aie, la russa Wizart Animation, Somuga i Dibulitoon. Dirigid a públic de 4-8 anys, l'original fou doblada en basc i es va estrenar el 13 de setembre de 2015 a 52 cinemes.

## Sinopsi

Vik i els seus pares s'han mudat a una altra ciutat per tercera vegada. Vik és tímid i gairebé no fa amics. A més, quan es relaciona, donen al seu pare una altra feina en algun lloc ben lluny.
Vik és molt feliç, aquesta vegada, perquè de seguida va fer amics al parc de la ciutat: Mai i Oto. Els seus jocs són tan alegres que atrauen a una criatura màgica del parc: Yoko.

## Doblatge de veu en basc

* Eva Ojanguren: Marisol / Oto
* Jaione Intxausti: Mai / Nadiya
* Arantxa Moñux: Vik
* H.D. Quinn: Yoko
* Kiko Jauregi: Abhay
* Josu Mitxelena: Markus
* Aintzane Krujeiras: Itziar
* Loinaz Jauregi: Kristina

## Nominacions i premis

Va guanyar el "Giraldillo júnior" al Festival de Cinema Europeu de Sevilla de 2015. També fou nominada al Goya a la millor pel·lícula d'animació (2016) i al millor llargmetratge d'animació a les Medalles del Cercle d'Escriptors Cinematogràfics de 2015.

## Referències

* ↑ 'Yoko eta lagunak', haur txikientzako filma, Diario Vasco, 11 de novembre de 2015
* ↑ 'Yoko y sus amigos' desde el 13 de novembre en los cines, rtve.es
* ↑ ‘La academia de la musas', del español José Luis Guerín, se alza con el Giraldillo de Oro del Festival de Sevilla, audiovisual.451, 16 de novembre de 2015
* ↑ Yoko eta lagunak al web dels Goya
* ↑ «Nominaciones a las 71 Gala Medallas CEC. Películas 2015». Círculo de Escritores Cinematográficos. Arxivat de l'original el 2020-08-01. [Consulta: 18 febrer 2018].
# Álmos

Álmos (aprox. 820 - 895) fou el primer gran príncep magiar, pare d'Árpád d'Hongria, qui va conduir els hongaresos a Europa des d'Àsia a les acaballes del segle ix.

## Biografia

Segons les cròniques hongareses, Álmos era fill del príncep Ügyek i d'Emesse. La tradició hongaresa estableix que Álmos fou escollit líder suprem dels hongaresos després d'un jurament conegut com a pacte de sang. Álmos va governar els magiars entre el 858 i el 895, i va conduir-los a través d'Euràsia fins als Carpats, on, a la regió de Transsilvània, va celebrar-se una cerimònia religiosa pagana. Segons la tradició hongaresa, va oferir-se voluntàriament i va lliurar el comandament al seu fill Árpád, qui va guiar els hongaresos als territoris de la conca pannònica el 896.
Segons les llegendes, Álmos va néixer després que el Turul -l'au mítica del paganisme hongarès- s'hagués aparegut a Emesse, mare del príncep, augurant grans èxits futurs per a ell i per als seus descendents.
| Precedit per: Ügyek | Príncep d'Hongria Hongria 858–895 | Succeït per: Árpád d'Hongria |
# Álvaro Aceves Catalina

Álvaro Aceves Catalina (nascut el 26 de juliol de 2003) és un futbolista professional castellanolleonès que juga com a porter pel Reial Valladolid.

## Carrera

Aceves és un producte juvenil del CD Parquesol abans de passar al Reial Valladolid com a benjamí per la Copa Íscar. Va ser ascendit al filial el 2021, i finalment hi va ser titular.
El 15 de juliol de 2022, Aceves va signar un contracte professional amb el club fins al 2025. Va ascendir al conjunt sènior del Valladolid com a tercer porter per a la temporada 2022-23. Va fer el seu debut professional amb el Valladolid com a substitut tardà en una derrota per 2-1 a la Lliga davant el Real Betis el febrer de 2023, fent 3 aturades i mantenint la porteria a blanc en el seu cameo.
L'1 de setembre de 2023, Aceves va ser cedit al CE Eldenc de Segona Divisió per a la temporada 2023-24.

## Carrera internacional

Aceves va ser convocat a la selecció espanyola sub-17 el 2020, però no va fer acte de presència, ja que la convocatòria es va interrompre a causa de la pandèmia de la COVID-19. Va ser convocat amb la selecció espanyola sub-19 el gener de 2022.

## Referències

* 1 2 Domínguez, Jesús. «Aceves, el alumno aventajado de la portería del Pucela». Diari AS, 30-09-2022.
* ↑ Valladolid, El Día de. «Aceves, Chuki y Arroyo amplían su compromiso». El Día de Valladolid, 15-07-2022.
* ↑ «Álvaro Aceves, portero con raíces segovianas, debuta en Primera División». El Norte de Castilla, 18-02-2023.
* ↑ «Aceves, cedido al CD Eldense» (en castellà). Real Valladolid, 01-09-2023. [Consulta: 2 setembre 2023].
* ↑ Domínguez, Jesús. «La selección española sub’19 llama a Aceves; la sub’17, a Garri». Diario AS, 11-01-2022.

## Enllaços externs

* Álvaro Aceves Catalina a BDFutbol
* Álvaro Aceves Catalina a La Preferente (castellà)
* Álvaro Aceves Catalina, Fitxa a Soccerway